Luettelo animaatiosarjan Avatar jaksoista
Toinen tuotantokausi – Kirja kaksi: Maa (2006)

| # | Nimi | Animointi | Ohjaus | Käsikirjoitus | Ensiesitys | Suomen ensiesitys | Tuotantokoodi |
| --- | --- | --- | --- | --- | --- | --- | --- |
| 1 | "Avatar-tila" (engl. The Avatar State) | DR Movie | Giancarlo Volpe | Aaron Ehasz, Elizabeth Welch, Tim Hedrick, John O’Bryan | 17. maaliskuuta 2006 | 20. lokakuuta 2008 | 201 |
Pohjoisen vesiheimon miehet ovat lähteneet auttamaan Eteläisen vesiheimon jälleenrakentamisessa. Matkalla he jättävät Aangin ystävineen Maan valtakuntaan, mutta sitä ennen mestari Pakku antaa heille muutaman vedentaitajakäärön sekä pienen pullollisen vettä henkien lähteestä. Aang, Katara ja Sokka matkaavat kohti Omashua, jotta kuningas Bumi voissi opettaa Aangille maantaitamista. Maakenraali Fong uskoo kuitenkin Pohjoisnavan tapahtumien vuoksi Aangin olevan valmis ja pyrkii saamaan tämän hallitsemaan Avatar-tilan. Hän saa lopulta Aangin Avatar-tilaan uskoteltuaan Kataran kuolleen, mutta Avatar-tilassa Aang tuhoaa melkin koko linnoituksen. Samalla Avatar Rokun henki kertoo Aangille, että jos Avatar kuolee Avatar-tilassa, jälleensyntymisen kiertokulku katkeaa ja Avatar lakkaa olemasta. Samaan aikaan Zuko ja Iroh saavat vierakseen Azulan, joka uskottelee näiden pääsevän takaisin Tulimaahan. Mutta lopulta he tajuavat, että oikeasti heidät oli julistettu maanpettureiksi Pohjoisnavan tapahtumien vuoksi.
| 2 | "Rakastavaisten luola" (engl. The Cave of Two Lovers) | JM Animation | Lauren MacMullan | Joshua Hamilton | 24. maaliskuuta 2006 | 21. lokakuuta 2008 | 202 |
Matkalla Omashuun Aang, Katara ja Sokka tapaavat joukon kulkijoita, jotka johdattavat heidät Rakastavaisten luolaan, jossa oleskelivat alun perin varhaisimmat maantaitajat ja rakstavaiset Oma ja Shu. Iroh tulee tehneeksi teetä myrkyllisistä kasveista, jolloin hän ja Zuko joutuvat hakemaan apua eräästä Maan valtakunnan kylästä. Hän tapaa kyläläisen, joka oli myös saanut arven. Rakastavaisten luolassa Aang ja Katara tulevat läheisemmiksi ja soihdun sammuessa luolan hohtavat kristallit johtavat heidät ulos. Mutta kun ryhmä saapuu Omashuun, paljastuu, että Tulikansa oli valloittanut sen.
| 3 | "Paluu Omashuun" (engl. Return to Omashu) | DR Movie | Ethan Spaulding | Joshua Hamilton | 7. huhtikuuta 2006 | 22. lokakuuta 2008 | 203 |
Tulikansa oli valloittanut Omashun. Sokka teeskentelee sairauden, jonka ansiosta he pääsevät kaupunkiin. Samalla kaupungin kuvernööriksi nimitetyn miehen pieni poika lähtee aupunkiin omin päin. Aang aikoo vaihtaa tämän Bumin, mutta Azula saapuu paikalle lapsuudenystäviensä, sirkustaiteilija Ty Leen sekä kuvernöörin tyttären Main, kanssa. Aang kohtaa taistelussa Azulan. Ja vaikka hän onnistuu samalla vapauttamaan Bumin, tämä jää uudelleen vangiksi ja neuvoo Aangia etsimään maantaitajaopettajaksi henkilön, joka "odottaa ja kuuntelee" ennen oikeata hetkeä iskeä.
| 4 | "Suolla" (engl. The Swamp) | JM Animation | Giancarlo Volpe | Tim Hedrick | 14. huhtikuuta 2006 | 23. lokakuuta 2008 | 204 |
Aang ystävineen päätyy Sumuiselle suolle, jossa he näkevät outoja näkyjä. Sokka näkee prinsessa Yuen, Katara näkee äitinsä ja Aang näkee salaperäisen tytön. Heidän kimppuunsa hyökkää myös eräs suohirviö, mutta tämä paljastuu köynnöksillä itsensä naamiotuneeksi mieheksi suolla asustavasta vedentaitajien heimosta. Hän selittää kaiken maailmassa olevan yhteydessä toisiinsa ja että suon keskellä kasvava valtava banian-lehtopuu näyttää näkyjä henkilöistä, joita suolla käyvät ihmiset ovat tavanneet tai tulevat tapaamaan. Kerjäläiselämään kyllästynyt Zuko päättää jälleen ryhtyä Siniseksi hengeksi.
| 5 | "Avatarin päivä" (engl. Avatar Day) | DR Movie | Lauren MacMullan | John O’Bryan | 28. huhtikuuta 2006 | 24. lokakuuta 2008 | 205 |
Aang ystävineen saapuu saarelle, jonka asukkaat kantavat kaunaa yhdelle hänen edeltäjistään, Avatar Kyoshille. Kyoshi oli aikoinaan surmannut heidät johtajansa, Chin Suuren. Tästä hyvästä Aangille pidetään oikeudenkäynti, mutta hän saa tekonsa anteeksi suojeltuaan kylää Tulikansan hyökkäykseltä. Zuko jatkaa edelleen ryöstelyä Siniseksi hengeksi naamiotuneena. Iroh ei kuitenkaan ole tästä mielissään, joten Zuko lähtee omilleen.
| 6 | "Sokea rosvo" (engl. The Blind Bandit) | JM Animation | Ethan Spaulding | Michael Dante DiMartino | 5. toukokuuta 2006 | 27. lokakuuta 2008 | 206 |
Etsiessään maantaitajaopettajaa ystävykset käyvät katsomassa Xin Fun juontamia maaturnajaisia. Turnajaisiin osallistuu myös sokea maantaitaja Toph Beifong, joka paljastuu samaksi tytöksi Sumuisen suon näystä. Toph ei kuitenkaan voi liittyä heihin ylisuojelevien ja rikkaitten vanhempiensa vuoksi. Kostonhimoinen Xin Fu kuitenkin vangitsee sekä Aangin ja Tophin. Toph paljastaa vanhemmilleen kykynsä, mutta nämä vain päättäv tiukentaa kuriaan. Toph karkaa kotoaan, mutta hänen vanhempansa uskovat hänen olevan siepattu ja lähettävät Xin Fun ja mestari Yun perään.
| 7 | "Zuko omillaan" (engl. Zuko Alone) | JM Animation | Lauren MacMullan | Elizabeth Welch Ehasz | 12. toukokuuta 2006 | 28. lokakuuta 2008 | 207 |
Hylättyään setänsä Zuko saapuu puoliautioon pikkukylään, jota sotilaiden pitäisi suojella Tuliarmeijalta. Zuko pelastaa pienen Lee-pojan pinteestä ja saa kutsun päivälliselle. Hän muistelee samalla lapsuuttaan kuten äitinsä Ursan äkillistä lähtöä Tulimaasta sekä isoisänsä, Tulen valtias Azulonin, kuolemaa. Kun Zukon henkilöllisyys paljastuu, kyläläiset käskevät häntä lähtemään.
| 8 | "Jälijtys" (engl. The Chase) | DR Movie | Giancarlo Volpe | Joshua Hamilton | 26. toukokuuta 2006 | 29. lokakuuta 2008 | 208 |
Azula, Mai ja Ty Lee seuraavat jatkuvasti Aangia ja hänen ystäviään, jotka eivät pysty nukkumaan ollenkaan. Samalla Kataran ja Tophin välille syntyy erimielisyyksiä. Aang houkuttelee takaa-ajajat peräänsä ja kohtaa samalla Zukon ja Irohin. Yhdessä he ajavat Azulan tiehensä, mutta Iroh haavoittuu ja Zuko kieltäytyy muiden avusta.
| 9 | "Kovaa työtä" (engl. Bitter Work) | DR Movie | Ethan Spaulding | Aaron Ehasz | 2. kesäkuuta 2006 | 30. lokakuuta 2008 | 209 |
Aang aloittaa viimeinkin maantaitamisharjoitukset Tophin kanssa. Mutta asiaa hankaloittaa se, että maa on ilman vastavoima. Huomatessaan Sokkan olevan vaarassa, Aang onnistuu lopulta oppimaan maantaitamisen. Iroh puolestaan yrittää opettaa Zukolle salaman hallintaa, mutta Zuko ei vihansa takia pysty hallitsemaan sitä. Iroh päättääkin sen sijaan opettaa Zukolle vedentaitajia tarkkailemalla kehittämänsä tekniikan: salaman ohjaamisen.
| 10 | "Kirjasto" (engl. The Library) | JM Animation | Giancarlo Volpe | John O’Bryan | 14. heinäkuuta 2006 | 31. lokakuuta 2008 | 210 |
Ystävykset tapaavat professori Zein, joka etsii henkien vartioimaa kirjastoa. He löytävät kirjaston ja Toph jää Appan kanssa vartioimaan. Sokka saa selville tulentaitajien menettevän voimansa hetkellisesti auringonpimennyksen aikana. Mutta kirjaston vartija, Wan Shi Tong, kuitenkin kieltäytyy antamasta lupaa tiedon käyttämiselle sotaan ja alkaa upottaa kirjastoa hiekkaan viedäkseen sen takaisin henkimaailmaan. Aang, Katara ja Sokka pääsevät pakoon, mutta samaan aikaan hiekantaitajat olivat kaapanneet Appan.
| 11 | "Autiomaassa" (engl. The Desert) | DR Movie | Lauren MacMullan | Tim Hedrick | 14. heinäkuuta 2006 | 3. marraskuuta 2008 | 211 |
Aang ystävineen vaeltaa Si Wong-aavikolla ilman Appaa. Samaan aikaan Xin Fu ja mestari Yu tunnistavat etsintäkuulutuksista Zukon ja Irohin. Iroh kysyy itselleen ja Zukolle apua Valkoisen Lootuksen seuralta, johon hän itsekin kuuluu. Aang löytää lopulta Appan kaappaamisesta vastuussa olevat hiekantaitajat. Kuullessaan, että Appa oli jo myyty eteenpäin, Aang siirtyy raivostuneena Avatar-tilaan, mutta Katara saa hänet rauhoittumaan.
| 12 | "Käärmesalmella" (engl. The Serpent’s Pass) | JM Animation | Ethan Spaulding | Michael Dante DiMartino, Joshua Hamilton | 15. syyskuuta 2006 | 4. marraskuuta 2008 | 212 |
Ystävykset ovat matkalla kohti Maan valtakunnan pääkaupunkia, Ba Sing Seitä, löytääkseen Appan ja kertoakseen auringonpimennyksestä Maan valtiaalle. He tapaavat Sukin ja päätyvät auttamaan eräitä matkaajia yli vaarallisen Käärmesalmen. He valitsevat matkaajien reitin, mutta loppujen lopuksi joutuvat ylittämään Käärmesalmen. Samaan aikaan Zuko ja Iroh ovat matkalla aloittamaan uutta elämää Ba Sing Seissä. He kohtaavat Jetin ja osan tämän Vapaustaistelijoista. Kun Aang ystävineen sapuu Ba Sing Seihin, he huomaavat Tulikansan uhkaavan kaupunkia valtavalla poralla.
| 13 | "Pora" (engl. The Drill) | DR Movie | Giancarlo Volpe | Michael Dante DiMartino, Bryan Konietzko | 15. syyskuuta 2006 | 5. marraskuuta 2008 | 213 |
Azula ja Tulikansan armeija aikovat murtaa Ba Sing Sein muurin valtavalla poralla. Aang ja hänen ystävänsä onnistuvat pitkän taistelun jälkeen tuhoamaan poran sisältä päin. Sillä välin Jet yrittää värvätä Zukoa Vapaustaistelijoihin, mutta huomaa tämän ja Irohin olevan tulentaitajia.
| 14 | "Muurien kaupunki" (engl.  City of Walls and Secrets) | JM Animation | Lauren MacMullan | Tim Hedrick | 22. syyskuuta 2006 | 6. marraskuuta 2008 | 214 |
Aang ja muut saapuvat Ba Sing Seihin kertoakseen auringonpimennyksestä Maan valtiaalle. Mutta heidän turistioppaansa, Joo Dee, näyttää yrittävän estää heitä. He huomaavat myös, että Ba Sing Sein salainen poliisiyksikkö, Dai Li, ja heidän korrputoitunut johtajansa, Long Feng, ovat kieltäneet puhumasta sodasta muurien sisäpuolella ja näyttävät tietävän jotain Appasta. Sillä välin Jet yrittää jatkuvasti paljastaa Zukon ja Irohin olevan tulentaitajia. Kun hän ja Zuko lopulta päätyvät miekkataisteluun, Dai Lin agentit pidättävät Jetin ja aivopesevät hänet uskomaan, ettei kaupungissa ole sotaa.
| 15 | "Ba Sing Sein tarinoita" (engl. Tales of Ba Sing Se) | DR Movie | Ethan Spaulding | Joann Estoesta, Lisa Wahlander, Andrew Huebner, Gary Scheppke, Lauren MacMullan, Katie Mattila, Justin Ridge, Giancarlo Volpe | 29. syyskuuta 2006 | 7. marraskuuta 2008 | 215 |
"Ba Sing Sein tarinoita" koostuu kuudesta eri tarinasta, joista kukin esitetään eri päähenkilön näkökulmasta. "Tophin ja Kataran tarina": Katara ja Toph viettävät tyttöjen päivän.  "Irohin tarina": Iroh auttaa kaupungin ihmisiä ja viettää samalla kuolleen poikansa syntymäpäivää.  "Aangin tarina": Aang auttaa rakentamaan uuden eläintarhan.  "Sokkan tarina": Sokka päätyy vahingossa tyttöjen runoilijakerhoon.  "Zukon tarina": Zuko viettää illan häneen ihastuneen tytön kanssa.  "Momon tarina": Momo etsii jälkiä Appasta eri puolilta Ba Sing Seitä. Huomautus: Irohin tarina on kunnianosoitus hänen ääninäyttelijälleen, Makolle, joka kuoli 7 päivää toisen kirjan jaksojen 10 ja 11 julkaisun jälkeen.
| 16 | "Appa kateissa" (engl. Appa’s Lost Days) | JM Animation | Giancarlo Volpe | Elizabeth Welch Ehasz | 12. lokakuuta 2006 | 10. marraskuuta 2008 | 216 |
Jouduttuaan hiekantaitajien vangiksi, Appa myydään Tulikansalle kuuluneeseen sirkukseen. Hän pääsee pakoon ja riideltyään toisen eläimen kanssa, hän haavoittuu. Suki ja Kyoshi-soturit löytävät hänet ja auttavat häntä toipumaan. Mutta Azulan, Main ja Ty Leen hyökätessä, Appa joutuu jälleen pakenemaan. Hän saapuu lapsuudenkotiinsa, Itäiseen tuulitemppeliin, jossa hän kohtaa salaperäisen gurun nimeltä Pathik. Guru kertoo Aangin olevan Ba Sing Seissä ja kiinnittää Appan sarveen viestin. Mutta kun Appa saapuu Ba Sing Seihin, Long Feng vangitsee hänet.
| 17 | "Laogai-järvi" (engl. Lake Laogai) | DR Movie | Lauren MacMullan | Tim Hedrick | 3. marraskuuta 2006 | 11. marraskuuta 2008 | 217 |
Aang alkaa etsiä Appaa tavoilla, jotka rikkovat Ba Sing Sein sääntöjä. He tapaavat samalla Jetin, joka tarjoutuu auttamaan heitä. Kun Vapaustaistelijat Haisu ja Pitkula saapuvat myös paikalle, he tajuavat Dai Lin aivopesseen Jetin. He alkavat etsiä Appaa Laogai-järveltä, mutta he kohtaavat Long Fengin, joka haavoittaa kuolettavasti Jetiä. Samaan aikaan Zuko saa selville Aangin olevan Ba Sing Seissä ja yrittää vapauttaa Appan käyttääkseen tätä Aangin löytämiseen. Mutta setänsä neuvosta päästääkin tämän Aangin luokse ja lopulta luopuu alter-egostaan Sinisenä henkenä.
| 18 | "Maan valtias" (engl. The Earth King) | JM Animation | Ethan Spaulding | John O’Bryan | 16. marraskuuta 2006 | 12. marraskuuta 2008 | 218 |
Aang, Katara, Sokka ja Toph tunkeutuvat Maan valtias Kuein palatsiin kertoakseen kaiken mitä tältä oli salattu. Vasta kun he näyttävät Tulikansan poran, Kuei määrää Long Fengin pidätettäväksi. Samaan aikaan Zuko sairastuu ja Iroh uskoo sen johtuvan Zukon henkisestä muutoksesta. Azula ja hänen ystävänsä soluttautuvat kaupunkiin naamioituneina Kyoshi-sotureiksi.
| 19 | "Guru" (engl. The Guru) | DR Movie | Giancarlo Volpe | Michael Dante DiMartino, Bryan Konietzko | 1. joulukuuta 2006 | 13. marraskuuta 2008 | 219 |
Ystävykset eroavat viikoksi löydettyään papereita, joita Long Feng oli pitänyt kätkettynä. Aang matkustaa Guru Pathikin luokse oppiakseen avaamaan kehonsa seitsemän chakraa, ja siten hallitsemaan Avatar-tilaa. Xin Fu ja mestari Yu virittävät Tophille ansan, mutta tämä pakenee opittuaan taitamaan metallia. Sokka puolestaan tapaa viimeinkin isänsä, Hakodan. Long Feng puolestaan tekee sopimuksen Azulan kanssa hankkituaukseen eroon Aangista. Kun Aang on avannut kuusi ensimmäistä chakraa, hänellä ilmenee vaikeuksia avata seitsemäs ja viimeinen, koska hänen olisi luovuttava tunteistaan Kataraa kohtaan. Kun Aang näkee näyn vaaraan joutuneesta Katarasta, hän lähtee vastoin Pathikin neuvoja ja noutaa myös Sokkan.
| 20 | "Kohtalon suunta" (engl. The Crossroads of Destiny) | JM Animation | Michael Dante DiMartino | Aaron Ehasz | 1. joulukuuta 2006 | 14. marraskuuta 2008 | 220 |
Katara ja Zuko joutuvat Azulan ja sekä Long Fengiä vastaan kääntyneiden Dai Lin agenttien vangeiksi. Aang ja Iroh vapauttavat heidät, mutta Azula tarjoaa Zukolle mahdollisuutta palauttaa kunnia isänsä silmissä. Zuko suostuu tähän ja käy Azulan sekä Dai Lin ohella taisteluun Aangia vastaan. Aang tajuaa vihollisen ylivoiman ja Guru Pathikin neuvoa noudattaen hän päättää meditoida ja luopua tunteistaan Kataraa kohtaan avatakseen seitsemännen chakransa ja saadakseen Avatar-tilan hallintaansa. Mutta sitten Azula ampuu häntä salamalla selkään. Ja koska tämä tapahtui Aangin ollessa Avatar-tilassa, Aangin kuolema katkaisisi Avatarin kiertokulun. Iroh antaa Kataralle tilaisuuden viedä Aang pois ja paeta Sokkan, Tophin ja Maan valtias Kuein kanssa. Katara käyttää Pakkulta saamaansa henkien vettä ja estää Aangin kuoleman. Mutta Ba Sing Se oli valloitettu ja sitä myötä koko Maan valtakunta kuului nyt Tulikansalle.